ბიზანტისტიკა
ბიზანტისტიკა, ბიზანტიოლოგია — ჰუმანიტარული მეცნიერებების ინტერდისციპლინარული განშტოება, რომელიც მოიცავს აღმოსავლეთ რომის იმპერიის ისტორიას, კულტურას, დემოგრაფიას, ტანისამოსს, რელიგია/თეოლოგიას, ხელოვნებას, ლიტერატურა/ეპიგრაფიას, მუსიკას, მეცნიერებას, ეკონომიკას, მონეტებსა და პოლიტიკას. გერმანიაში დისციპლინის ფუძემდებელად ითვლება ფილოლოგი ჰიერონიმუს ვულფი (1516–1580), რენესანსის ჰუმანისტი, რომელმაც აღმოსავლეთ რომის იმპერიას უწოდა „ბიზანტია“, რომელიც 476 წელს დასავლეთ რომის იმპერიის დაცემის შემდეგაც განაგრძობდა არსებობას. ოსმალეთის იმპერიის მიერ კონსტანტინოპოლის დაპყრობიდან, ასი წლის შემდეგ, ვულფმა დაიწყო ბიზანტიელი ფილოსოფოსების ნაშრომების შეგროვება, რედაქტირება და მათი თარგმნა. სხვა ჰუმანისტების მეშვეობით ბიზანტიოლოგია დამკვიდრდა ნიდერლანდებსა და იტალიაში. ბიზანტიოლოგის მკლევარს ბიზანტისტი ეწოდება.